ମୁମ୍ବାଇଃ ହାସ୍ୟ ଅଭିନେତା କପିଲ ଶର୍ମାଙ୍କର କିଛି ଫଟୋ ବର୍ତ୍ତମାନ ସୋସିଆଲ ମିଡିଆରେ ଘୁରିବୁଲୁଛି । ଯେଉଁଥିରେ ସେ ଏକ ହ୍ବିଲ ଚେୟାରରେ ବସିଥିବାର ନଜର ଆସିଛନ୍ତି । ଏୟାରପୋର୍ଟରେ ଜଣେ ବ୍ୟକ୍ତି ତାଙ୍କୁ ହ୍ବିଲ ଚେୟାରରେ ଧରିଥିବାର ଦେଖାଯାଉଛନ୍ତି । ଯାହାକୁ ନେଇ ସମସ୍ତେ ଆଶ୍ଚର୍ଯ୍ୟ ।
ଏଯାବତ୍ କପିଲ ନିଜ ଅସୁସ୍ଥତା ବିଷୟରେ କିଛି କହିନାହାଁନ୍ତି । ସେପଟେ ଫ୍ୟାନ୍ସ ଏହି ଫଟୋ ଦେଖି ଚିନ୍ତାରେ । ଆଉ ଗୋଟିଏ ପରେ ଗୋଟିଏ ପ୍ରଶ୍ନ କରି ସେ ସୁସ୍ଥ ଅଛନ୍ତି କି ନାହିଁ ପଚାରି ବୁଝୁଛନ୍ତି । ଆଉ ତାଙ୍କ ପାଇଁ ସୁସ୍ଥ କାମନା ମଧ୍ୟ କରୁଛନ୍ତି ।
ପ୍ରକାଶ ଥାଉକି ନିକଟରେ ଦ୍ବିତୀୟ ସନ୍ତାନର ପିତା ସାଜିଥିଲେ କପିଲ । ତାଙ୍କ ପତ୍ନୀ ଗିନ୍ନି ବେବି ବୟକୁ ଜନ୍ମ ଦେଇଥିଲେ । ଏହି ଖୁସି ସୋସିଆଲ ମିଡିଆରେ ଫ୍ୟାନ୍ସଙ୍କ ପାଇଁ ସେୟାର କରିଥିଲେ କପିଲ ।
